Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 778

9. Tudománytörténeti ismeretek A fölismerés, rendszerezés és bizonyítás a biológiában néhány tudós munkásságának példáján. A FÖLDÜNK ÉS KÖRNYEZETÜNK ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: szóbeli Emelt szinten: írásbeli és szóbeli A Földünk és környezetünk érettségi vizsga célja A vizsga sikeres teljesítéséhez szükség van az általános iskolában tanult tananyagrészek szintézisére és a középiskolában elsajátított ismeretek alapján történő újraértelmezésére. A középszintű tantárgyi érettségi vizsga célja annak megállapítása, hogy a vizsgázó — rendelkezik-e a köznapi műveltség részét képező földrajzi-környezeti ismeretekkel; — képes-e összekapcsolni ismereteit a mindennapokban tapasztalható természeti, társadalmi-gazdasági és környezeti jelenségekkel, folyamatokkal; — rendelkezik-e a földrajzi-környezeti szemlélet- és gondolkodásmód alapjaival; — képes-e eligazodni a témákhoz kapcsolódó információhordozókban, belőlük adatokat, tényeket megállapítani, az információkat értelmezni, illetve alapvető következtetéseket levonni azokból; — jártas-e a különböző fajta térképeken közölt információk olvasásában, értelmezésében; — képes-e földrajzi ismereteiről logikusan felépített, szabatosan megfogalmazott formában szóban számot adni; — képes-e egyszerű gyakorlati és alapvető számítási feladatok elvégzésére, az eredmények értelmezésére. 2001/70. szám Az emelt szintű tantárgyi érettségi vizsga célja annak megállapítása, hogy a vizsgázó — rendelkezik-e a felsőfokú tanulmányokhoz szükséges tantárgyi alapismeretekkel; — képes-e felismerni az ismeretanyag belső összefüggéseit, az egyes témakörök közötti kapcsolatokat; — tudja-e alkalmazni ismereteit a természeti, a társadalmi-gazdasági és a környezeti jelenségek és folyamatok értelmezésében; — jártas-e a földrajzi-környezeti tartalmú információhordozók használatában, a bennük közölt információk feldolgozásában, értelmezésében; képes-e azokból következtetések levonására, összefüggések és törvényszerűségek megállapítására; — rendelkezik-e a több témakör ismeretanyagának logikai összekapcsolását igénylő, összetett feladatok, problémák felismerésének és megoldásának képességével; — képes-e földrajzi ismereteiről logikusan felépített, szabatosan megfogalmazott formában számot adni szóban és írásban, illetve hogyan képes különböző típusú írásbeli feladatok megoldására; — képes-e földrajzi-környezeti tartalmú információkkal kapcsolatos egyszerű vázlatrajzok, folyamatábrák, keresztmetszeti rajzok és térképvázlatok készítésére. Tartalmi követelmények Középszint Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes